Gratë po infektohen më shumë se burrat nga SIDA
Organizata e Kombeve të Bashkuara paraljmëron se duhen më shumë fonde për të luftuar epideminë e SIDA-s nëpër botë
Udhëheqësit e vendeve kryesore të industrializuara janë përgatitur të diskutojnë kërcënimin që përbën SIDA, sëmundje që po përhapet me një ritëm më të shpejtë se sa përpjekjet për ta ndalur atë. Një raport i kohëve të fundit tregon se më shumë gra se burra po infektohen nga virusi i SIDA-s. Mjeku Thomas Quinn ka bërë kërkime për virusin HIV gjatë 25 vjetëve, virus që shkakton SIDA-n. Ai punon në Fakultetin e Mjeksisë të universitetit Johns Hopkins në Baltimorë të Merilandit, ku laborantët bëjnë analiza me virusin e gjallë të SIDA-s. Në muajin qershor, Dr. Quinn botoi një studim që dëshmon për një prirje alarmuese. Studimi i Dr. Quinit tregon se në Afrikën nën-Sahariane, 60 përqid e 28 milionë banorëve të prekur nga SIDA janë gra. Në Karaibe, gratë përbëjnë 50 përqind të atyre që janë prekur nga virusi HIV, ndërsa në Amerikën Latine një e treta e atyre të prekur nga virusi HIV janë gra. Dr. Quinn thotë se gratë janë më të predispozuara të infektohen nga SIDA për shkak të formimit të tyre biologjik dhe statusit social. Në Shtetet e Bashkuara, të dhënat nga Qendra për Kontrollin e Sëmundjeve tregojnë se numëri më i madh i infektimeve nga SIDA janë mes grave. Nga ana e saj, Organizata e Kombeve të Bashkuara paraljmëron se duhen më shumë fonde për të luftuar epideminë e SIDA-s nëpër botë.